open-index/open-wikipedia-markdown huggingface dataset:
Thomas Grün

Den **Thomas Grün**, gebuer den 28. Februar 1995 zu Nidderkuer an der Gemeng Déifferdeng, ass e lëtzebuergesche Basketballspiller.

Den Thomas Grün huet seng international Sportscarrière 2015 ugefaangen. Hien huet a senger Carrière fir den Nancy Basket (FR) an de Gladiators Trier (DE) gespillt. 2-mol (2014, 2016) war hien am Lëtzebuerger Kader vun der EuroBasket-Qualifikatioun.
Samy Picard

De **Samy Picard**, gebuer den 8. Juni 1988 an der Stad Lëtzebuerg, ass e fréiere lëtzebuergesche Basketballspiller.

De Samy Picard huet seng international Sportscarrière 2009 ugefaangen. Hien huet a senger Carrière fir d'Gladiators Tréier (DE) an d'Amicale Steesel gespillt. 2016 war hien am Lëtzebuerger Kader vun der EuroBasket-Qualifikatioun.

2019 huet hie seng Schlappen un den Nol gehaang. Zanter dem 26. September 2020 ass hie President vun der FLBB, der lëtzebuergescher Basketballfederatioun.
Annalena Mach

D**'Annalena Mach**, gebuer den 1. Juni 1995, ass eng lëtzebuergesch-däitsch Volleyballspillerin.

D'Annalena Mach huet hir international Sportskarriär 2008 ugefaangen. Si ass am Kader vun der lëtzebuergescher Dammevolleyballnationalekipp (Stand: 2017).

Si gouf als "Star" vun der Dammevolleyballnationalekipp consideréiert. Hir Mamm, d'Maike Zander, ass eng fréier däitsch Liichtathleetin.
Gilles Braas

De **Gilles Braas**, gebuer de 17. Mäerz 1992, ass e lëtzebuergesche Volleyballspiller.

De Gilles Braas huet seng international Sportscarrière 2006 ugefaangen. Hien ass am Kader vun der Lëtzebuergescher Härevolleyballnationalekipp (Stand: 2018).
Luxexpo

**Luxexpo The Box** ass zanter Februar 2017 den Numm vum Ausstellungs- a Kongresszentrum um Kierchbierg, dat an den 1930er Joren als **Foires Internationales à Luxembourg** gegrënnt gi war an an uganks vun den 2000er Joren a **Luxexpo** ëmgenannt gouf. Bedriwwe gëtt e vun enger Société anonyme an där d'Stad Lëtzebuerg an d'Chambre de commerce Haaptaktionäre sinn. D'Gebaier selwer gehéieren der *Société immobilière du parc des expositions de Luxembourg* (Sipel), där hir Haaptaktionären de Lëtzebuerger Staat an de Fonds Kirchberg sinn.

D'Halen um Kierchbierg goufen ëm 1970 gebaut. Virdrun goufen déi sëllege Foiren a soss Evenementer an de Foireshalen um Lampertsbierg ausgedroen, déi 1935 opgeriicht an 1939 an 1952 erweidert goufen.

2003-2004 gouf e Kongresszentrum amenagéiert, fir do provisoresch Ministeschconseile vun der Europäescher Unioun ofzehalen ze kënnen, soulaang d'Alcide-De-Gasperi-Gebai, den haitege Konferenzzentrum fir d'Reunioune vun EU-Réit am Abrëll, Juni an am Oktober, ëmgebaut gouf. Den Architekt Jim Clemes krut dofir de *Prix luxembourgeois d'architecture* 2004.

All Joers ginn an den Hale vu Luxexpo Dosende vun Evenementer organiséiert, virop d'Fréijoersfoire (neierdéngs „Springbreak“) an d'Hierschtfoire („Home & Living Expo“), ma och soss Ausstellungen, Salonen, Kongresser a Baler oder Sportsevenementer wéi den Nuetsmarathon.

2015-2016 goufen d'Hale bannena moderniséiert an den techneschen Normen ugepasst. D'Hale 4 a 5 goufen ofgerappt, an d'Plaz koum e Parkhaus, an d'Südsäit gouf nei amenagéiert.

D'Hal 6 gouf 2015 vum Roude Kräiz als Struktur organiséiert, fir Leit, déi International Protektioun ugefrot hunn, provisoresch en Daach iwwer dem Kapp kënnen ze bidden. Zanter 2017 ginn do Leit ënnerbruecht, déi nees an hiert Land zeréck mussen, well se keen Asyl accordéiert kruten.

Vun 2002 bis zu senger Pensioun Enn 2017 war de Jean-Michel Collignon Direkter vun der Luxepo. Den 21. November 2017 huet de Verwaltungsrot de Morgan Gromy op den 1. Januar 2018 zum neie Generaldirekter ernannt.

## Literatur
* Michèle Sinner: "Überholt und abgehängt." In: *d'Lëtzebuerger Land* Nr.29, 20. Juni 2018, S.2-3.
## Um Spaweck

* thebox.lu, de Site vu Luxexpo The Box
Ralf Lentz

De **Ralf Lentz**, gebuer den 2. Februar 1981, ass e lëtzebuergesche Volleyballspiller.

De Ralf Lentz huet seng international Sportscarrière 2004 ugefaangen.Hien ass am Kader vun der Lëtzebuergescher Hären-Volleyballnationalekipp (Stand: 2017).

Am Fréijoer 2022 huet de Ralf Lentz als aktive Sportler opgehalen.

Hien ass zanter dem 1. Februar 2022 Generalsekretär vum COSL.
Joelle Gelhausen

D**'Joelle** (Joëlle) **"Foxy" Gelhausen**, gebuer den 21. September 1992, ass eng lëtzebuergesch Sängerin a fréier Volleyballspillerin.

D'Gelhausen huet hir international Carrière als Sportlerin 2014 ugefaangen an an der Saison 2014 war si am Kader vun der lëtzebuergescher Dammevolleyballnationalekipp.

D'Joelle Gelhausen gouf als Sängerin méi bekannt. Si ass Member vun de Museksgruppe Golden Hour, Foxy, an Ex-Member vun der Grupp Angel at My Table.
Raoul Jungers

De **Raoul Jungers**, gebuer den 3. Oktober 1979 an der Stad Lëtzebuerg, ass e lëtzebuergesche Volleyballspiller.

De Raoul Jungers huet seng international Sportscarrière 2006 ugefaangen. Hie war am Kader vun der Lëtzebuergescher Härevolleyballnationalekipp.
Nicolaas Bloembergen

Den **Nicolaas Bloembergen**, gebuer den 11. Mäerz 1920 zu Dordrecht, a gestuerwen de 5. September 2017 zu Tucson, am Arizona, war en hollännesch-US-amerikanesche Physiker a Physik-Nobelpräisdréier.

De Bloembergen huet vun 1946 bis 1990 op der Harvard University enseignéiert. 1990 gouf en do Professor Emeritus a vun 2001 u war e Professer op der University of Arizona. Do dernieft hat hien eng Rëtsch Gaaschtprofessuren uechter d'Welt.

1981 krut hien zesumme mam Arthur Leonard Schawlow den Nobelpräis fir Physik *"fir hir Kontributioun zu der Entwécklung vun der [[Laserspektroskopie]]".*

Hie war och 1991 President vun der American Physical Society, a war ë.&nbsp;a. Member vun der American Academy of Arts and Sciences an der National Academy of Sciences.

Den Asteroid (10447) Bloembergen gouf 2001 no him genannt.

## Publikatiounen
* *Nonlinear Optics* (Lecturenote and Reprint Volume), Benjamin 1965, 1977
* *Topics in nonlinear optics - Selected papers of N. Bloembergen.* Bangalore, Indian Academy of Sciences 1982
* *Nonlinear Optics.* 4. Auflage, World Scientific 1996
* *Encounters in nonlinear optics. Selected Papers of N. Bloembergen with commentary.* World Scientific 1996
* *Nuclear magnetic relaxation.* Den Haag 1948

## Um Spaweck

* Biographie bei der APS
* »Laser werden die Medizin revolutionieren« (Aus der Reihe: Nobelpreisträger im Gespräch; Die Zeit)
Legend Holdings

**Legend Holdings Corporation** ass e chinesche Finanzgrupp, deen 1984 vum Liu Chuanzhi an 10 anere Fuerscher vum *Computing Institute* vun der Chineesescher Wëssenschaftsakademie gegrënnt gouf.

Legend ass zu 31,5% un der Informatik- a Computerfirma Lenovo bedeelegt. Zanter den 2000er Joren huet et och Participatiounen an de Beräicher Immobilien, Venture capital a Private equity, via Duechterfirme wéi Legend Capital (zanter 2012: Junlian Ziben), Raycom Real Estate Development oder Hony Capital. An den 2010er Joren, no enger Kapitalerhéijung bei där China Oceanwide Holdings (och eng staatlech Holding) mat erageklommen ass, huet Legend Holdings sech op weider Beräicher ausgebreet, wéi dee vun de Liewensmëttel (Joyvio Group, Funglian Holdings), der Chimie (Levima Group), Finanzdéngschtleeschtungen (Lakala, Union Insurance Broker, Zhengqi Financial), dem Verloune vun Autoen (China Auto Rental), Fleegeservicer (EnsenCare, Bybo Dental) oder der Logistik (Zeny Supply Chain).

Den 1. September 2017 huet d'BIL ugekënnegt, datt Legend Holdings déi 90% vun hirem Kapital, dat bis dohin Precision Capital gehéiert huet, iwwerhuele géif.

Zanter 2015 ginn d'Aktie vu Legend Holdings Corporation op der Bourse vun Hong Kong gehandelt. De Gank op d'Bourse huet dem Grupp eng 2 Milliarden US-Dollar abruecht.

2016 hat Legend Holdings en Nettoresultat vu 710,7 Milliounen US-Dollar, bei engem Ëmsaz vu 46 Milliarden Dollar.

## Um Spaweck
* Site vu Legend Holdings op englesch
Dominique Benseghir

Den **Dominique Benseghir**, gebuer de 25. Mee 1985 an der Stad Lëtzebuerg, ass e lëtzebuergesche Basketballspiller.

Den Dominique Benseghir huet seng international Sportskarriär 2012 ugefaangen. Hien huet a senger Karriär fir den AS Zolwer an d'Etzella Ettelbréck gespillt. 2014 war hien am Lëtzebuerger Kader vun der EuroBasket-Qualifikatioun.
Jairo Delgado Ferreira

De **Jairo Emanuel Delgado Ferreira**, och als *Jairo Delgado* ernimmt, gebuer de 17. Juli 1985 zu Ettelbréck, ass e lëtzebuergesche Basketballspiller.

Hien huet a senger Carrière fir d'Etzella Ettelbréck gespillt.

Vun 2005 bis 2017 huet den Delgado Ferreira 47-mol am Kader vun der lëtzebuergescher Härebasketballnationalekipp gespillt.

Bei de Gemengewalen 2017 gouf hien op der Lëscht vun der LSAP an de Gemengerot vun Ettelbréck gewielt.
Jean Kox

De **Jean Kox**, gebuer den 1. Juni 1990 an der Stad Lëtzebuerg, ass e lëtzebuergesche Basketballspiller.

De Jean Kox huet seng international Sportscarrière 2012 ugefaangen. Hien huet a senger Carrière fir d'Musel Pikes gespillt. Dräimol (2012, 2014, 2016) war hien am Lëtzebuerger Kader vun der EuroBasket-Qualifikatioun.
Bob Melcher

De **Bob Melcher**, gebuer den 9. Dezember 1994 an der Stad Lëtzebuerg, ass e lëtzebuergesche Basketballspiller.

Vun 2015 bis 2017 war de Bob Melcher am Kader vun der lëtzebuergescher Härebasketballnationalekipp, an huet 11-mol fir d'Nationalekipp gespillt.
The Odd Blues Reunion

**The Odd Blues Reunion** ass eng lëtzebuergesch Bluesband.

## Membere vun The Odd Blues Reunion
* Fred Barreto (E-Gittar, Gesank)
* Daniel Fastro (E-Bass)
* Tommy "Boy" Lehnert (Batterie)

## Um Spaweck
* The Odd Blues Reunion op Facebook
Heavy Petrol

**Heavy Petrol** ass eng lëtzebuergesch Bluesband, déi am Joer 2011 gegrënnt gouf.

## Bandgeschicht

Am Grënnungsjoer vun der Band huet si, deemools nach ënner dem Numm Heavy Petrol and The Greyhounds, eng éischt Demo-CD erausbruecht.

2013 huet Heavy Petrol Lëtzebuerg beim European Blues Challenge zu Toulouse vertrueden.

Den éischte Studioalbum,*The Petrol Train*, huet d'Grupp 2017 verëffentlecht.

Zwee Joer méi spéit hu si Lëtzebuerg eng zweete Kéier um European Blues Challenge representéiert, am Abrëll 2019 op den Azoren.

Ee Joer méi spéit koum dunn den zweeten Album *The Last Barrel* eraus. Den Album-Release hätt sollen am Mäer 2020 an der Kulturfabrik stattfannen, mee gouf wéinst der COVID-19-Pandemie zu Lëtzebuerg ofgesot an e puermol verluecht. E war schlussendlech den 12. Dezember ouni Publikum, mee dofir gouf de Concert live um Radio 100,7 iwwerdroen. Den Album ass e Blues-Album mat Aflëss aus Funk, Desert Rock a Rock'n'Roll. En ass digitial, op CD an op Vinyl erauskomm.

2022 huet d'Band d'Single *Sirens* erausbruecht.

## Diskografie
### Albumen
* 2017: * Petrol Train*
* 2020: *The Last Barrel*

### Singelen
* 2022: *Sirens*

## Um Spaweck
* Heavy Petrol op Facebook, Instagram a Soundcloud
* Live-Videoen op Youtube
* Diskografie op Rate Your Music
Eric Jeitz

Den **Eric Jeitz**, gebuer den 8. November 1986 an der Stad Lëtzebuerg, ass e lëtzebuergesche Basketballspiller.

Vun 2005 bis 2009 huet den Eric Jeitz zéngmol am Kader vun der lëtzebuergescher Härebasketballnationalekipp gespillt.
Christopher Jones (Basketballspiller)

De **Christopher Jones**, gebuer den 10. Dezember 1990 an der Stad Lëtzebuerg, ass e lëtzebuergesche Basketballspiller.

De Christopher Jones huet seng international Sportskarriär 2012 ugefaangen. Hien huet a senger Karriär fir den AB Conter an den T71 Diddeleng gespillt. Zweemol (2012, 2014) war hien am Lëtzebuerger Kader vun der EuroBasket-Qualifikatioun.
Raul Birenbaum

De **Raul Leandro Birenbaum**, och bekannt als *Ra*'o*'ul Birenbaum*, gebuer den 28. September 1989 zu Campos Novos am brasilianesche Bundesstaat Santa Catarina, ass e lëtzebuergesch-brasilianesche Basketballspiller.

Hien huet a senger Karriär zu Lëtzebuerg fir d'Amicale Steesel (2006 – 2012), d'AB Conter (2012 – 2020), d'Etzella Ettelbréck (2021 – 2023) an d'Résidence Walfer (2023 – 2024) gespillt.

Vun 2009 bis … war hien am Kader vun der lëtzebuergescher Härebasketballnationalekipp.

Hie war Member vun der Section sports d'élite de l'armée.
Tom Schumacher

Den **Tom Schumacher**, gebuer de 26. Februar 1987 zu Diddeleng, ass e lëtzebuergesche Basketballspiller.

Den Tom Schumacher huet seng international Sportscarrière als Collegebasketballspiller 2008 an als Spiller vum "klassesche" Basketball 2012 ugefaangen. Hien huet a senger Carrière ënner anerem fir den T71 Dudelange gespillt. Dräimol (2012, 2014, 2016) war hien am Lëtzebuerger Kader vun der EuroBasket-Qualifikatioun.
Burger King

**Burger King** ass eng US-amerikanesch Hamburger-Fastfoodketten, déi weltwäit aktiv ass. Si huet hire Sëtz am Bundesstaat Florida a gouf 1953 als *InstaBurger King* mat e puer Restaurante gegrënnt. Wéi dee Betrib 1954 a finanziell Schwieregkeete geroden ass, hunn den David Edgerton an den James McLamore, déi d'Restauranten zu Miami dirigéiert hunn, d'Firma opkaaft a se a *Burger King* ëmbenannt. Iwwer dat nächst halleft Joerhonnert huet se véiermol de Besëtzer gewiesselt an ass 2002 un d'Bourse gaangen. Géint Enn 2010 huet d'brasilianesch Investitiounsfirma 3G Capital fir 3,26 Milliarden US-Dollar d'Majoritéit vun den Aktien iwwerholl an d'Ketten direkt nei strukturéiert. 2014 huet 3G d'Firma Restaurant Brands International gegrënnt, an där Burger King mat der kanadescher Doughnut-Ketten Tim Hortons fusionéiert huet.

De Menu vu Burger King, op deem ufanks nëmmen Hamburger, Fritten, Erfrëschungsgedrénks a Milkshakë stoungen, ass progressiv erweidert ginn. 1957 ass de “Whopper” derbäikomm, deen zënterhier de bekanntsten Hamburger vu Burger King ass, änlech wéi de Big Mac bei der Konkurrenz McDonald's.

Enn 2016 hat Burger King 15.738 Restauranten an 100 Länner. Dovu waren der 47,5 % an den USA. 99,5 % vun de Restaurante goufe privat als Franchise bedriwwen.

## Zu Lëtzebuerg
Burger King ass zënter 2011 och zu Lëtzebuerg aktiv. Deen éischte Restaurant ass vun engem däitsche Franchise-Entreprener op der Aire de Wasserbillig opgaangen; déi selwecht Firma huet och nach 2014 een op der Aire de Capellen an 2016 en drëtte Burger King op enger Bensinnsstatioun zu Leideleng opgemaach.

Am selwechte Joer krut déi belsch-franséisch Fastfoodkette Quick en neie Besëtzer, deen eng Rei vun de Quick-Restauranten zu Lëtzebuerg ënnert der Burger-King-Franchise agefouert huet. Den éischte betraffene Restaurant war de fréiere Quick am Garer Quartier an der Stad Lëtzebuerg. Am Joer 2024 huet de selwechte belsche Grupp zu Lëtzebuerg am ganzen aacht Burger-King-Restaurante gefouert: zu Bartreng, um Houwald, an der Stad (op der Gare an op der Plëss), zu Féiz, zu Nidderkäerjeng, zu Maarnech (an der Nordstrooss Shopping Mile) an zu Miersch.
KFC

**KFC**, offiziell **KFC Corporation**, bis 1991 och als **Kentucky Fried Chicken** bekannt, ass eng US-amerikanesch Fastfoodketten, déi op frittéierte Poulet spezialiséiert ass. Si huet hire Sëtz zu Louisville am Kentucky an ass no McDonald's, wat de Verkaf betrëfft, déi zweetgréisst Restaurantsketten op der Welt. KFC huet ëm déi 25.000 Restauranten an 145 Länner an Territoiren (Stand: 2024). D'Mark gehéiert zur Firma Yum! Brands, zu där och Pizza Hut an Taco Bell gehéieren.

KFC ass vum Harland D. Sanders gegrënnt ginn, deen zur Zäit vun der Great Depression an den USA aus sengem Restaurant nieft enger Strooss am Kentucky frittéierte Poulet verkaaft huet. Hien huet d'Potential vum Konzept vun der Restaurantsfranchise erkannt, an 1952 ass déi éischt Kentucky-Fried-Chicken-Franchise am Bundesstaat Utah opgaangen. KFC huet de Poulet an der Fastfoodindustrie populariséiert, an de Maart diversifizéiert an deem d'Firma d'Dominanz vum deemools etabléierten Hamburger erausgefuerdert huet. Sech selwer huet den Harland als “Colonel Sanders” vermaart an ass esou eng prominent Figur an der amerikanescher Kulturgeschicht ginn. Säi Bild gëtt och haut nach vill an de Reklamme vu KFC benotzt. Trotzdeem huet der Firma hir séier Entwécklung den eelere Sanders iwwerfuerdert, dee se 1964 un Investisseure verkaaft huet.

Als eng vun den éischten amerikanesche Fastfoodketten, déi sech international ausgebreet huet, hat KFC scho Mëtt der 1960er Jore Restauranten a Kanada, Groussbritannien, Mexiko a Jamaika opgemaach. An den 1970er an den 1980er hat d'Entreprise mol méi, mol manner Gléck um amerikanesche Maart, wëll hir Besëtzer e puermol gewiesselt hunn a si net all Erfarungen an der Gastronomie haten. 1986 ass KFC u PepsiCo verkaaft ginn. D'Joer drop huet si als éischt westlech Chaîne e Restaurant a China opgemaach, wou si zënterhier staark expandéiert huet. China ass haut de gréissten Eenzelmaart vu KFC. PepsiCo huet seng Restaurantsdivisioun méi spéit als *Tricon Global Restaurants* ofgespléckt, déi duerno a Yum! Brands ëmgenannt ginn ass.

Den urspréngleche Produit vu KFC si frittéiert Pouletsstécker, déi mam Sanders sengem Rezept aus 11 Kraider gewierzt sinn. Dat Rezept ass e Betribsgeheimnis. Méi grouss Pouletsstécker ginn an engem Kartongseemer zerwéiert, deen e bekannt Element vun der Kette ginn ass, zënter datt en 1957 fir d'éischt agefouert gouf. Zënter den 1990er Jore ginn och aner Pouletsprodukter an och Zaloten, Bäilagen, Desserten an Erfrëschungsgedrénks zerwéiert.

### KFC zu Lëtzebuerg
Am Juli 2024 huet KFC annoncéiert, en éischte Restaurant um Belval opzemaachen. Bis 2028 sollen dann nach aacht weider KFC-Restauranten zu Lëtzebuerg opgoen, bei deenen am ganze ronn 600 Leit schaffe sollen.

## Um Spaweck

* www.kfc.com
FC Koeppchen Wuermer

Den **FC Koeppchen Wuermer** ass e Foussballclub zu Wuermer aus der 1. Divisioun, deen et zënter 1919 gëtt.

## Um Spaweck
* www.fckoeppchen.com
Gjakova

**Gjakova** (*Gjakovë* op Albanesch an *Đakovica* oder *Ђаковица* op Serbesch) ass eng Stad a Gemeng am Weste vum Kosovo.

## Bevëlkerung
Gjakova huet . Der Vollekszielung vun 2011 no sinn d'grouss Majoritéit vun der Bevëlkerung ethnesch Albaner (93%), virun de kosovareschen Egypter an de Roma.

## Infrastruktur an Zerwisser
D'Infrastruktur an der Gemeng gëllt als gutt. Wärend dem Krich 1999 sinn haaptsächlech Gebaier am Zentrum vun der Alstad zerstéiert ginn, dem sougenannten Ale Basar. Zënterhier ass deen awer mat internationale Fongen erëm opgebaut ginn. An der ganzer Gemeng goufen et 2011 42 Primärschoule fir iwwer 14.400 Schüler a 7 Lycéeë fir iwwer 4.700 Schüler. Zënter 2013 gëtt et eng ëffentlech Universitéit, d'Universiteti i Gjakovës "Fehmi Agani".

Donieft gëtt et 33 Moscheeën an der Stad an an den Dierfer, vun deenen déi meescht nom Krich restauréiert goufen, an zwou kathoulesch Kierchen. Eng serbesch-orthodox Kierch ass 1999 schwéier beschiedegt a méi spéit ofgerappt ginn. Eng aner serbesch-orthodox Kierch ass wärend den Onrouen am Mäerz 2004 beschiedegt ginn a  méi spéit am Zentrum vun der Stad nei opgebaut ginn. Si huet 2011 hir Dieren opgemaach.

Zu Gjakova gëtt et e Geriicht mat 14 Riichter. Am September 2015 gouf et 218 Polizisten an der Gemeng.

## Galerie

Fichier: Ndertesat Fetare.jpg|D'Hadum-Moschee an d'kathoulesch Kierch am Hannergrond
Fichier:05 Gjakova Harmoni Kulturore - Cultural Harmony.jpg|De restauréierten Auertuem
Fichier:Gjakova '99.jpg|Den zerstéierten Ale Basar 1999
Fichier:Mejtepi Ruzhdije - Shkolla e Parë Shqipe.jpg|Déi éischt albanesch Schoul zu Gjakova
Fichier:19 Gjakovë Muzeu Etnografik - Etnographic Museum.JPG|E Sall am ethnographesche Musée
Fichier:Garat e kercimit - Ura e Fshejt.jpg|Sprange vun der Fshejt-Bréck

## Um Spaweck
Auguste Liger

Den **Auguste (August) Liger**, gebuer den 21. Oktober 1851 an der Stad Lëtzebuerg, an do gestuerwen den 29. Juli 1905, war e lëtzebuergeschen Affekot.

Den August Liger war Grënnungsmember an éischte President vum *[[Touring Club luxembourgeois]]* (T.C.L.), deen den 20. Dezember 1896 am Restaurant Lentz an der Stad gegrënnt ginn ass.

Zesumme mam Ernest Arendt an dem Joseph Würth-Weiler huet hien den 3. an de 4. Band vun der Lëtzebuerger Pasicrisie publizéiert.

Donieft huet hien e puer kleng Bäiträg am Bulletin vum *Touring Club luxembourgeois* publizéiert, dorënner den Artikel *Les Ardennes luxembourgeoises* (1897). Am *[[Luxemburger Wort|Wort]]* gouf säi Gedicht *Ma patrie* ofgedréckt.
Marian Gallo

De **Marian Gallo**, gebuer de 25. Januar 1967 zu Detva, ass e lëtzebuergesch-slowakesche fréiren Äishockeyfonctionnaire a -spiller op de Verdeedeger- a Stiermer- Positiounen.

De Gallo huet seng Spillercarrière 1995 ugefaangen an am Joer 2012 opgehalen. Hien huet a senger Karriär ënner anerem fir den Tornado Luxembourg gespillt. An de Saisone 2008/09 an 2011/12 war hien den Haapttrainer vun der Lëtzebuerger Äishockeynationalekipp. De Gallo war och den Haapttrainer vum Äishockeyclub Tornado Luxembourg.

## Um Spaweck
* Marian Gallo new head coach
Joseph Wurth

De **Joseph Wurth (Würth)** alias **Joseph Würth-Weiler**, gebuer den 3. November 1861 an der Stad Lëtzebuerg, an do gestuerwen den 12. Dezember 1946, war e lëtzebuergesche Jurist.

De Joseph Wurth, dee seng Karriär als Affekot ugefaangen hat, war ënner anerem President vun der *Société en commandite Paul Wurth* respektiv der *Société des anciens établissements Paul Wurth & Cie*, Direkter vun der *[[Banque internationale à Luxembourg]]* (BIL), Administrateur vun enger ganzer Rei vu Gesellschaften, Member vun der *[[Chambre de commerce du Grand-Duché de Luxembourg|Chambre de commerce]]*, etc.

Vun 1910 bis 1919 war hie  Konsul  vum Keeserräich Éisträich-Ungarn.

De Joseph Wurth war Grënnungsmember vum *[[Touring Club luxembourgeois]]* (T.C.L.), deen den 20. Dezember 1896 am Restaurant Lentz an der Stad gegrënnt ginn ass, an Nofollger vum Auguste Liger als President vum Veräin.

Zesummen mam Ernest Arendt an dem Auguste Liger huet hien den 3. an de 4. Band vun der Lëtzebuerger Pasicrisie publizéiert.

De Joseph Wurth war am éischte Bestietnes mat der Louise Weiler (1863-1915) bestuet. Seng zweet Fra war d'Guita Clerico (1889-1948), déi hien 1921 bestuet huet. Hie war de Brudder vum Paul Wurth.

## Gielercher
* 

## Literatur
*Mersch, J., 1967. La famille Wurth. Biographie nationale du pays de Luxembourg, fasc. 15: 165-378.
Julie Zorn

D**'Julie Zorn**, gebuer den 11. September 1986, ass eng fréier lëtzebuergesch Volleyballspillerin.

D'JUlie Zorn huet hir international Sportscarrière 2002 ugefaangen. Si war am Kader vun der Lëtzebuergescher Dammevolleyballnationalekipp.
Joakim Eriksson (Äishockeyspiller 1964)

De **Joakim Eriksson**, gebuer den 13. Januar 1964, ass e schweedesche fréiren Äishockeyfonctionnaire a -spiller op der Verdeedeger-Positioun.

Den Eriksson huet seng Spillercarrière 1984 ugefaangen an am Joer 1989 opgehalen. Hien huet a senger Carrière fir de Frölunda HC an de Mölndal Hockey gespillt. Vun 2009 bis 2010 war hien den Haapttrainer vun der Lëtzebuerger Äishockeynationalekipp. Vun 2009 bis 2011 war och den Eriksson den Haapttrainer vum Äishockeyclub Tornado Luxembourg.

Hien ass de Papp vum lëtzebuergesch-schweedeschen Äishockeyspiller Marcus Eriksson.
Joakim Eriksson

Et gëtt verschidde Persounen déi **Joakim [[Eriksson]]** heeschen:
* Joakim Eriksson, e schweedesche Liichtathleet.
* Joakim Eriksson (* 1964), e schweedeschen Äishockeyspiller an -trainer.
* Joakim Eriksson (* 1976), e schweedeschen Äishockeyspiller.
* Joakim Eriksson Fleming (zk. 1534 – 1563), e schweedeschen Zaldot an Adelegen.

## Kuckt och
* Joacim Eriksson (* 1990), e schweedeschen Äishockeyspiller.
Håkan Grönlund

Den **Håkan Grönlund**, och als *H<u>a</u>kan Grönlund* ernimmt, gebuer de 4. Juni 1959, ass e fréire schweedeschen Äishockeyfonctionnaire a -spiller op der Verdeedeger-Positioun.

De Grönlund huet seng Spillercarrière 1998 ugefaangen an am Joer 2013 opgehalen. Hien huet a senger Carrière fir den Tornado Luxembourg an den IHC Beaufort II gespillt. Vun 2002 bis 2008 war hien den Haapttrainer vun der Lëtzebuerger Äishockeynationalekipp. Vun 2012 bis 2014 war de Grönlund och den Haapttrainer vum Äishockeyclub IHC Beaufort.
Timo Tikkinen

Den **Timo Tikkinen**, gebuer den 28. Februar 1959 zu Kuopio, ass e finneschen Äishockeyfonctionnaire a fréiren Äishockeyspiller op der Stiermer-Positioun.

Den Tikkinen huet seng Spillercarrière 1976 ugefaangen an am Joer 1982 opgehalen. Hien huet a senger Carrière fir de Saimaan Pallo an de Vaasan Sport (FI) gespillt. Vun 1991 bis 1992 war hien den Haapttrainer vun der Lëtzebuerger Äishockeynationalekipp.

Hien ass ee vun de Besëtzer vum Äishockeyclub Saimaan Pallo (Stand: 2017).
Vladimir Kouznetsov

De **Vladimir Kouznetsov**, oder **Wladimir Kusnezow** (ru: Владимир Кузнецов), gebuer de 27. Juni 1955 zu Perm a Russland, ass e franséisch-russeschen Äishockeyfonctionnaire a fréieren Äishockeyspiller op der Stiermer-Positioun.

De Kouznetsov huet seng Spillercarrière 1990 ugefaangen an am Joer 2003 opgehalen. Hien huet a senger Carrière fir de Moselle Amnéville HC aus der franséischer 2. Divisioun gespillt. Zanter 2010 gouf hien als Trainer bekannt : vun 2010 bis 2012 war de Kouznetsov Trainer vum HC Metz, a vun 2012 bis 2015 war hien den Haapttrainer vum Tornado Luxembourg a vun der Lëtzebuerger Äishockeynationalekipp.

De Vladimir Kouznetsov ass de Papp vum Äishockeyspiller a -fonctionnaire Genia Kouznetsov.

## Um Spaweck
* Kouznetsov new head coach
Wurth

**Wurth** oder **Würth** ass e Familljennumm.

Zu Lëtzebuerg ass et de Familljennumm vun dëse Leit:
* Ernest Wurth (1901 – 1976), lëtzebuergesche Moler a Jurist.
* François-Xavier Wurth-Paquet (1801 – 1885), lëtzebuergesche Jurist, Politiker an Historiker.
* Hubert Wurth (1952), lëtzebuergeschen Diplomat a Kënschtler.
* Jean Baptiste Würth (1772 – 1826), lëtzebuergeschen Dokter.
* Joseph Wurth (1861 – 1946), lëtzebuergesche Jurist.
* Léon Wurth (1828 – 1897), lëtzebuergeschen Affekot, Deputéierten a Bankdirekter.
* Michel Wurth (*1954), lëtzebuergeschen Ekonomist, Jurist a Manager.
* Paul Wurth (1863 – 1945), lëtzebuergeschen Industriellen.
* Philippe-Christophe Wurth, lëtzebuergesche Politiker.
* Théodore Wurth, lëtzebuergesche Dokter a Politiker.

## Kuckt och
* Paul Wurth S.A.
* Wirth
Sophie Langevin

D**'Sophie Langevin** ass eng franséisch-lëtzebuergesch Regisseurin a Schauspillerin, déi am Theater an a Filmer geschafft huet.

Als Kuerzfilmregisseurin, gouf si am Joer 1996 fir en *International Independent Award* am Internationale Filmfestivall Mannheim-Heidelberg nominéiert.

## Filmographie
### als Schauspillerin (Auswiel)
* 1992: *[[Dammentour]]*
* 1999: *[[8½ Women]]*
* 2000: *[[Shadow of the Vampire]]*
* 2007: *[[The Murder of Princess Diana]]* (Tëleesfilm)
* 2011: *[[Valparaiso (Film)|Valparaiso]]* (Tëleesfilm)
* 2012: *[[Doudege Wénkel (Film)|Doudege Wénkel]]*
* 2014: *[[Divin enfant (Film)|Divin enfant]]*
* 2014: *[[Disparue en hiver]]*
* 2018: *[[Traces (Film)|Traces]]* (Kuerzfilm)
* 2023: *[[Little Duke]]* vum Andy Bausch

### als Regisseurin
(zesumme mam Jako Raybaut)
* *[[Schmol]]*
* *[[Biouel]]*
* *[[Côtes sauvages]]*

## Um Spaweck
Jean Schoos (Psycholog)

De **Jean Schoos**, gebuer den 8. September 1947 an der Stad Lëtzebuerg, ass e lëtzebuergesche Psycholog a Schrëftsteller.

No engem Studium vu Chimie, Physik a Mathematik, vun 1967 bis 1969, huet de Jean Schoos vun 1969 bis 1975 op der Universitéit Heidelberg Psychologie a Soziologie studéiert. No 3 Joer als wëssenschaftleche Mataarbechter an enger Aarbechtsgrupp zu Heidelberg gouf hien 1978 Direkter a vun 2000 un Administrateur délégué vum Jongenheem (*Centre d'Insertion et de Réinsertion Professionnelle*) zu Bartreng. 2011 gouf e pensionéiert.

Hien huet 2016 säin éischte Policeroman aus der Serie *[[Gudde Gendaarm, Béise Gendaarm]]* geschriwwen: *[[Den drëtte Schlëssel]]*, mat den Haaptprotagonisten, dem 1. Leitnant Fischbach vun der Sûreté an dem Kommissär Faber vun der Stater Police. 2017 koum "dem Fischbach säin 2. Fall" ënner dem Titel *[[Schaarf Munitioun]]* eraus, 2018 deen drëtten, *[[Déidlech Ofgrënn]]*, an 2019 *[[Operatioun Meedag]]*, "dem Fischbach säi 4. Fall". Am Abrëll 2024 koum dunn dee fënneften a leschte Band mam Titel *[[Attentat (Roman 2024)|Attentat]]* eraus.

## Um Spaweck
Lynn Decker

D**'Lynn Decker**, gebuer den 29. Dezember 1983, ass Sportsprofessesch an der École internationale de Differdange et Esch/Alzette an eng fréier lëtzebuergesch Volleyballspillerin.

D'Lynn Decker huet hir kuerz international Sportscarrière 2006 ugefaangen. Si war am Kader vun der Lëtzebuergescher Dammevolleyballnationalekipp.
Frederik X. vun Dänemark

De **Frederik X. vun Dänemark,** Grof vu Monpezat; gebuer de 26. Mee 1968 zu Kopenhagen als *André Henrik Christian*, ass zanter dem 14. Januar 2024 Kinnek a Staatschef vun Dänemark (*Danmarks Konge*), vun de Färöer a vu Grönland.

Hien ass de Jong vun der Margrethe II. an dem Prënz Henrik vun Dänemark.

De 14. Mee 2004 huet hie sech mat der Mary Elizabeth Donaldson bestuet, si hu 4 Kanner;
* De Krounprënz Christian, Grof vu Monpezat (* 15. Oktober 2005);
* D'Isabella, Komtess vu Monpezat (* 21. Abrëll 2007);
* De Vincent, Grof vu Monpezat (* 8. Januar 2011);
* D'Josephine, Komtess vu Monpezat (* 8. Januar 2011).

## Um Spaweck
Denitza Krivova

D**'Denitza "Deni" Krivova** (bg: Деница Кривова), gebuer de 15. Januar 1990 a Bulgarien, a gestuerwen de 26. Abrëll 2008 zu Lëtzebuerg, war eng lëtzebuergesch Volleyballspillerin.

D'Denitza Krivova huet hir international Sportscarrière 2004 ugefaangen. Si war am Kader vun der Lëtzebuergescher Dammen-Volleyballnationalekipp.

Si ass 2008 bei engem Autosaccident gestuerwen .

Hire Papp ass de Volleyballtrainer Ranguel Krivov.

## Kuckt och
* Trophée Denitza Krivova
The Birth of a Nation

***The Birth of the Nation*** ("D'Gebuert vun enger Natioun") ass en US-amerikanesche Stommfilm aus dem Joer 1915, beim deem den D. W. Griffith Regie gefouert huet a Produzent war. D'Dréibuch baséiert um Roman *The Clansman* vum Thomas Dixon Jr. Et handelt sech ëm en Eepos an Drama iwwer den amerikanesche Biergerkrich an d'Reconstruction Era a Bundesstaaten am Süde vun den USA.

## Ëm wat geet et am Film?

En erzielt d'Geschicht vun der Bezéiung vun zwou Famillen zur Zäit vum amerikanesche Biergerkrich an der Zäit vum Neiopbau (Reconstruction Era). Haaptprotagoniste sinn d'Famill Stoneman aus dem Norden, déi fir d'Unioun ass, an d'Famill Cameron aus dem Süden, déi fir d'Konfederatioun ass. Och de Muerd um President Abraham Lincoln an d'Grënnung vum Ku Klux Klan ginn dramatiséiert.

## Kritik an Impakt

 
D'Wierk war e kommerziellen Erfolleg an huet vill dozou bäigedroen, de Film als Medium an Amerika ze populariséieren. Et huet och gréisser Kritik provozéiert, zesumme mat Protester an Zensur wéi ni virdrun. Haaptkritikpunkt war seng Duerstellung vun der wäisser Virherrschaft a seng rassistesch Perspektiv; esou gi schwaarz Männer, vun deenen der vill vu wäisse Schauspiller a Blackface gespillt goufen, als domm, a wäisse Frae géigeniwwer sexuell aggressiv duergestallt. Gläichzäiteg gëtt de Ku Klux Klan als heroesch Kraaft portraitéiert. Dat huet wäitleefeg afroamerikanesch Protester géint de Film provozéiert, dorënner zu Boston. Gläichzäiteg sinn Dausende wäiss Awunner vun der Stad de Film kucke gaangen. D'NAACP huet ouni Erfolleg eng Campagne lancéiert fir de Film ze verbidden. Dem Griffith seng Indignatioun iwwer d'Versich, de Film ze zenséieren oder ze verbidden, huet hie motivéiert, d'Joer drop de Film *Intolerance* ze produzéieren.

De Film gëllt och als ee vun den Evenementer, deen d'Neibildung vum Ku Klux Klan am selwechte Joer am Bundesstaat Georgia inspiréiert huet. Zesumme mam Prozess an dem Lynche vum Leo Frank fir de Muerd um Mary Phagan am Joer 1913 zu Atlanta ass *The Birth of a Nation* vum Ku Klux Klan als Promotiounsmaterial fir Rekrutéierungen agesat ginn.

E war och den éischte Film, deen am Wäissen Haus gewise ginn ass. Mat enger Dauer vun dräi Stonne war de Film vill méi laang wéi déi aner Filmer zu där Zäit, déi no ongeféier enger Stonn eriwwer waren. Wéinst dem Griffith senger innovativer Technik an Erzielkraaft gëllt *The Birth of the Nation* haut als Meilesteen vun der Filmgeschicht. 1992 huet den amerikanesche Kongress de Film als "kulturell, geschichtlech oder estheetesch bedeitend" klasséiert an e gëtt am Nationale Filmregister erhalen.

## Film
Carole Simon

D**'Carole Simon**, gebuer de 25. Februar 1979, ass eng fréier lëtzebuergesch Volleyballspillerin.

D'Carole Simon huet hir kuerz international Sportskarriär 2004 ugefaangen. Si war am Kader vun der Lëtzebuergescher Dammen-Volleyballnationalekipp.
Lynchjustiz

**Lynchjustiz** ass e Mord un enger oder méi Persounen dee begaange gëtt, fir d'Affer ze bestrofen oder bestëmmt aner Bevëlkerungsgruppen anzeschüchteren, ze kontrolléieren oder ze manipuléieren. Dat Ganzt spillt sech generell an der Ëffentlechkeet ouni Geriichtsprozess a Verdikt of.

An Zäite vu sozialen a wirtschaftleche Spannunge kënnt Lynchjustiz méi dacks vir a gëllt als Method vun dominéierende Gruppe fir hir Géigner kleng ze halen. D'Lynchen ass d'Resultat vun enger laanger Zäit mat Virurteeler an Diskriminatioun, deen d'Gesellschaft dozou bréngt sou Praktiken als normal "Volleksjustiz" z'akzeptéieren.

Obwuel d'Rassenënnerdréckung an den USA dem Begrëff "Lynchen" seng aktuell Bedeitung ginn huet, gëtt et sou Praktiken iwwerall op der Welt, besonnesch wa Vëlker Mënsche bestrofen, déi sech ausserhalb vun den an där Regioun gesellschaftlech akzeptéierte Limitte beweegen.

D'Lynchen ass e gewalttätege Phenomeen, dee schwéier ze konzeptualiséieren ass, well vill verschidden Aspekter eng Roll spillen; dowéinst ass seng Definitioun ëmmer kontrovers. Trotzdeem gëtt et vill gemeinsam Charakteristike bei alle Fäll vu Lynchjustiz, déi ouni grouss Ambivalenz kënne beschriwwe ginn. Esou ass d'Lynchen e Verbriechen, dat vun enger Mënschemass géint eng Persoun oder eng kleng Grupp u Leit begaange gëtt, well déi mat den etabléierte sozialen Norme gebrach hunn, oder hinnen dat op d'mannst virgeworf gëtt.

## Kuckt och
* Lynche vum Jessy Washington

## Um Spaweck
Peggy Leick

D**'Peggy Leick**, gebuer den 23. Mäerz 1974, ass eng fréier lëtzebuergesch Volleyballspillerin.

D'Peggy Leick huet hir international Sportscarrière 2000 ugefaangen. Si war am Kader vun der Lëtzebuergescher Dammen-Volleyballnationalekipp.
Mirela Soptelea

D**'Mirela Soptelea** (Șoptelea), gebuer de 25. Oktober 1967 a Rumänien, ass eng fréier lëtzebuergesch Volleyballspillerin.

D'Mirela Soptelea huet hir international Sportscarrière 2002 ugefaangen. Si war am Kader vun der lëtzebuergescher Dammevolleyballnationalekipp.
Illinois State University

D**'Illinois State University** (kuerz **ISU**) ass déi eelst ëffentlech Universitéit am Bundestaat Illinois, am Norde vun den USA. Hire Campus läit an de Schwësterstied Normal a Bloomington, ongeféier 220 Kilometer südwestlech vu Chicago. Si ass bekannt fir de Pedagogiestudium de se ubitt an ass an den Top 10 vun den amerikaneschen Universitéiten, déi Léierpersonal ausbilden.

Si ass den 18. Februar 1857 per Gesetz als Formatiounsschoul fir Schoulmeeschtere gegrënnt ginn. Zënterhier huet sech hir Bildungsoffer diversifizéiert an 2016 goufen Diplomer an iwwer 160 Beräicher ugebueden, zum Beispill an der Technologie, der Konscht, der Ekonomie an der Gesondheet. D'Bibliothéik vun der Universitéit hält méi wéi dräi Milliounen Dokumenter.

Am Hierscht 2016 waren op der ISU 21.039 Studenten ageschriwwen, dovun hunn der 18.643 en "Undergraduate" (Bachelor) an 2.396 e "Graduate"-Diplom (Master an Doktorat) gemaach. 58,4% vun de Studente sinn aus der Géigend vun Chicago komm. 3.552 Persounen hu fir d'Universitéit geschafft, dovun 1.210 als Léierpersonal.

D'Sportsekippe vun der ISU heesche *Redbirds*.

## Um Spaweck

* ISU Homepage
University of South Florida

D**'University of South Florida** (kuerz **USF**) ass déi véiertgréisst Universitéit am US-amerikanesche Bundesstaat Florida. Si huet hiren Haaptcampus zu Tampa. Am Joer 2016-2017 hat d'USF e Budget vu ronn 1,6 Milliarden US-Dollar an et waren 49.591 Studenten ageschriwwen.

D'USF ass eng renomméiert Fuerschungsuniversitéit. 2015 stoung si op Plaz néng an der Lëscht vun den amerikaneschen Universitéiten, déi am meeschte Patenter ugemellt hunn.

Si ass 1956 als éischt onofhängeg amerikanesch Staatsuniversitéit vum 20. Joerhonnert gegrënnt ginn. Déi éischt Coursen hunn am September 1960 ugefaangen. 1971 ass d'Schoul fir Medezin opgaangen.

## Um Spaweck

* USF Homepage
Pouic-Pouic (Film)

**Pouic-Pouic** ass e franséische Film vum Jean Girault aus dem Joer 1963 nom Theaterstéck *Sans cérémonie* vum Jean Girault a Jacques Vilfrid.

## Ëm wat geet et am Film?
De Léonard Monestier krut fir säi Gebuertsdag e Kaddo dee wéi et sech spéider erausgestallt huet kee Wäert hat. Elo versicht hien de Kaddo lass ze ginn…
## Um Spaweck
* De Film op der IMDb
Monsieur (Film 1964)

**Monsieur** ass e franséische Film vum Jean-Paul Le Chanois aus dem Joer 1964 no engem Theaterstéck vum Claude Gével.

## Ëm wat geet et am Film?
De Banquier René Duchêne versicht sech d'Liewen ze huele well seng Fra hie verlooss huet. D'Suzanne, dat fréier bei den Duchênes geschafft huet, kann dat awer verhënneren. Hien decidéiert säi Liewen z'änneren an engagéiert sech als Butler béi enger räicher Famill…

## Um Spaweck
Gjilan

**Gjilan** (op Albanesch: *Gjilan* oder *Gjilani*, op Serbesch: *Gnjilane* oder *Гњилане*) ass eng Gemeng am Oste vum Kosovo. Si besteet aus der Stad mam selwechten Numm an 42 klengen Dierfer.

## Bevëlkerung
Gjilan huet . Der Vollekszielung 2011 no sinn d'grouss Majoritéit vun der Bevëlkerung ethnesch Albaner (97%), virun den Tierken an de Serben. Dowéinst sinn d'offiziell Sproochen an der Gemeng Albanesch, Serbesch an Tierkesch.

Virum Krich am Joer 1999 hunn an der Gemeng ronn 25.000 kosovaresch Serben a 6.000 kosovaresch Roma gelieft. Obwuel an de leschten zéng Joer e puer vun hinnen zeréckkomm sinn, ass d'Majoritéit deplacéiert bliwwen.

## Ekonomie
Bis an d'Joer 1999 war Gjilan e wichtegen Industriezentrum mat enger Rei profitabele Fabricken, vun deenen ënner anerem d'Tubaks- an d'Heizkierperfabricken iwwerlieft hunn.

## Galerie

Fichier:Kalaja e Pogragjës.JPG|Ruin vun enger Buerg zu Pogragjës bei Gjilan
Fichier:Penda e Livoqit.JPG|Staumauer vum Livoq-Séi
Fichier:City of Gjilan.jpg|Eng Strooss am Stadzentrum vun Gjilan
Fichier:Saraji gjilan DSC05978.JPG|Museksschoul
Fichier:Shën Nikolla.JPG|Kierch vum hellegen Nicolas am Stadzentrum
Fichier:Gnjilane building.jpg|Wunnblock aus jugoslaweschen Zäiten


## Um Spaweck
Dräi Läichen zu Koplescht

**Dräi Läichen zu Koplescht** ass e Kriminalroman op Lëtzebuergesch vum lëtzebuergeschen Auteur Rich Ruppel, deen 2014 bei den Éditions Schortgen erauskoum.

## Ëm wat geet et am Roman?
Eng Fra vu 36 Joer gëtt beim Bushaischen ënnen am Kopleschter Bierg erstach. Duerno ass hir Läich am Direndall bei der Mamer ofgeluecht ginn. De Kommissär Mathes a seng Ekippe ermëttelen an där Affär. Zéng Deeg méi spéit, den 11. August gëtt eng zweet weiblech Läich op der selwechter Plaz fonnt. Dat zweet Affer gläicht physesch dem éischten an huet grad sou eng déidlech Verletzung. Ee Seriemäerder ass ënnerwee. Et wäert och nach een drëtte Muerd ginn, wéi den Titel eis scho verréit.

De Kommissär a seng Leit hunn an der Tëschenzäit e puer Verdächteger an och e puer Zeien opgedriwwen, mä kënnen dee Schëllegen net sou ouni Weideres fannen.

## Personnagen
De Jos Mathes ass Kommissär vun der Mordkommissioun. Him zur Säit stinn: den Inspekter Jang Bourg, de Computerspezialist Pol Schweitzer an d'Assistentin Sylvie Dumont.

Déi dräi Läiche gi vum Geriichtsdokter René Muller op der Plaz an a sengem Autopsiekeller grëndlech ënnersicht. Eng Rëtsch vun DNA-Analyse bréngen och net déi erhofft Resultater.

Zwéin Zeien, de Marc Hoffmann an den Ivo Korvac, widdersprieche sech. Domat wier eppes unzefänken, awer sou séier geet dat och net.

## Soss
*Dräi Läichen zu Koplescht* ass ee Policeroman a weist, datt ouni kriminaltechnesch Ënnersichungen näischt méi am moderne Kriminalroman geet, grad sou wéi verschidde Spezialisatiounen an der Ekippe vun den Ermëttler noutwendeg sinn. Et gehéiert zum Realismus vum Policeroman, datt e puer Affäre gläichzäiteg verfollegt ginn, och wa se näischt mateneen ze dinn hunn, mä dat weess en eréischt zum Schluss.

De Roman huet staark Charakteristike vun engem Thriller, well et dorëm geet ee Seriemäerder ze fannen, ier deen op en Neits kann zouschloen. Leider ass et awer just déi drëtt Läich, déi den entscheedenden Hiwäis bréngt. Schlussendlech brauch et an dëser Affär eng zousätzlech psychiatresch Exploratioun fir d'Liicht an dem Seriemäerder säi Motiv ze bréngen.

## Literatur
* Ruppel, R (2016). Dräi Läichen zu Koplescht. Esch/Alz.. Éditions Schortgen 176 S. ISBN 978-99959-36-08-2

## Um Spaweck
* Fiche op autorenlexikon.lu.
Raoul Schlechter

De **Raoul Schlechter**, gebuer 1977 zu Lëtzebuerg, ass e franséisch-lëtzebuergeschen Theater- a Filmschauspiller.

## am Theater
Hie gouf mat Rollen a Lëtzebuerger Theaterproduktioune wéi *E Living an Amerika* (als *Pol*) oder *Oh ... du do uewen, deem seng Hand* bekannt.

## Filmographie (Auswiel)

* 2007: *[[Freigesprochen]]*
* 2007: *[[The Murder of Princess Diana]]* (Tëleesfilm)
* 2009: *[[Ne te retourne pas (Film 2009)|Ne te retourne pas]]*
* 2010: *[[Quartier Lointain]]*
* 2011: *[[Carré blanc (Film)|Carré blanc]]*
* 2012: *[[Sous le figuier]]*
* 2012: *[[Doudege Wénkel (Film)|Doudege Wénkel]]*
* 2014: *[[L'enquête]]*
* 2015: *[[Baby (a)lone]]*
* 2015: *[[Eng nei Zäit]]*
* 2016: *[[Les Survivants (Film 2016)|Les Survivants]]*
* 2019: *[[Capitani]]* (TV-Serie)
* 2022: *[[Kowalsky (Film)|Kowalsky]]* (Kuerzfilm)

## Um Spaweck
Heiner Geißler

Den **Heinrichjosef Georg**, genannt **„Heiner“ Geißler**, gebuer den 3. Mäerz 1930 zu Oberndorf am Neckar, a gestuerwen den 12. September 2017 zu Gleisweiler, war en däitschen CDU-Politiker.

Hie war vu Mee 1967 bis Juni 1977 Minister an der Landesregierung vu Rheinland-Pfalz ënner de Ministerpresidente Peter Altmeier, Helmut Kohl a Bernhard Vogel, vun 1982 bis 1985 Bundesminister fir Jugend, Famill a Gesondheet an der Regierung Kohl a vun 1977 bis 1989 Generalsekretär vun der CDU.

HIe war bekannt dofir, bannent senger Partei éischter lénks Opfaassunge vertrueden ze hunn.

## Um Spaweck

* "Heiner Geißler ist tot." wort.lu, 12. September 2017, gekuckt den 12. September 2017.
Fabienne Welsch

D**'Fabienne Welsch**, gebuer den 21. September 1993, ass eng lëtzebuergesch Volleyballspillerin.

D'Fabienne Welsch huet hir international Sportscarrière 2008 ugefaangen. Si war am Kader vun der Lëtzebuergescher Dammen-Volleyballnationalekipp.
Rich Ruppel

De **Rich Ruppel**, gebuer den 8. September 1946 an der Stad Lëtzebuerg, ass e lëtzebuergesche Museker a Schrëftsteller.

Vu Beruff war de Ruppel Dréckermeeschter (Typograph).

Hie spillt Batterie an huet 1968 d'Band Cool Feet gegrënnt, wouran e mat Ënnerbriechunge bis an d'1990er Jore Member war. Hien huet eng ganz Rëtsch Texter vun der Band hire Lidder geschriwwen.

De Rich Ruppel ass Auteur vu bis ewell zwou Erzielungen: *[[Eis Jonge ginn agezunn!]]* (2011), eng fiktiv Geschicht iwwer sechs lëtzebuergesch Zwangstrekruetéiert an der Zäit vum Zweete Weltkrich, an de Kriminalroman *[[Dräi Läichen zu Koplescht]]* (2014).
Maciek Majchrzak

De **Maciek Majchrzak**, gebuer de 14. Juli 1982 a Polen, ass e lëtzebuergesche Volleyballspiller.

De Maciek Majchrzak huet seng international Sportscarrière 2000 ugefaangen. Hie war am Kader vun der Lëtzebuergescher Hären-Volleyballnationalekipp.
Pascal Schweitzer

De **Pascal Schweitzer**, gebuer den 20. Abrëll 1982 an Däitschland, ass e lëtzebuergesche Volleyballspiller.

De Pascal Schweitzer huet seng international Sportscarrière 2006 ugefaangen. Hie war am Kader vun der Lëtzebuergescher Härevolleyballnationalekipp.
Carel Zuidberg

De **Carel Zuidberg**, gebuer den 11. Februar 1972 an der Stad Lëtzebuerg, ass e lëtzebuergesche Volleyballarbitter a fréiere Volleyballspiller.

De Carel Zuidberg huet seng international Sportskarriär 2002 ugefaangen. Hie war am Kader vun der Lëtzebuergescher Härevolleyballnationalekipp.
Veronique Da Silva

D**'Veronique Da Silva**, gebuer den 22. Abrëll 1977, ass eng fréier lëtzebuergesch Volleyballspillerin.

D'Veronique Da Silva huet hir international Sportscarrière 2002 ugefaangen. Si war am Kader vun der Lëtzebuergescher Dammen-Volleyballnationalekipp.
Eduard Soptelea

Den **Eduard Soptelea** (Șoptelea), gebuer den 21. Juni 1992 a Rumänien, ass e lëtzebuergesche Volleyballspiller.

Den Eduard Soptelea huet seng international Sportscarrière 2008 ugefaangen. Hie war am Kader vun der lëtzebuergescher Härevolleyballnationalekipp.
Șoptelea

**Șoptelea** ass de Familljennumm vun ë.&nbsp;a. follgende Persounen:
* Eduard Soptelea (Șoptelea) (* 1992), e lëtzebuergesche Volleyballspiller.
* Mirela Soptelea (Șoptelea) (* 1967), eng lëtzebuergesch-rumänesch Volleyballspillerin.
* Theodor Șoptelea (* 1998), e rumänesche Schauspiller.
Marie Reiterová

D**'Marie Reiterová**, gebuer den 13. Mäerz 1990 zu Rokycany an der Tschechescher Republik, ass eng fréier tschechesch-lëtzebuergesch Volleyballspillerin a Beachvolleyballspillerin.

D'Marie Reiterová huet hir international Sportscarrière 2006 ugefaangen. Si war am Kader vun der Lëtzebuergescher Dammen-Volleyballnationalekipp. Si huet Tschechien als Beachvolleyballspillerin am internationalen Niveau vertrueden.
Dengueféiwer

D**'Dengueféiwer** oder just **Dengue** ass eng Viruskrankheet déi haaptsächlech bei Mënschen, Afen a Fliedermais optrëtt. D'Haaptkrankheetsträger sinn d'Moustiquen *[[Aedes aegypti]]* (fir d'Mënschen) an *[[Aedes albopictus]]* (fir d'Afen).

D'Erreeger vum Dengueféiwer sinn d'Virussen aus der Gattung *[[Flavivirus]]*. D'Krankheet huet hiert Haaptverbreedungsgebitt a Süd- a Südostasien, Afrika, Ozeanien an an de Karibesche Länner.

## Um Spaweck
Admira Joldic

D**'Admira Joldic**,oder Joldić, gebuer den 3. Juni 1986 a Bosnien-Herzegowina, ass eng fréier lëtzebuergesch Volleyballspillerin.

D'Admira Joldic huet hir international Sportskarriär 2006 ugefaangen. Si war am Kader vun der Lëtzebuergescher Dammen-Volleyballnationalekipp.
Galia

** Galia** ass e franséisch-italieenesche Film vum Georges Lautner aus dem Joer 1966.

## Ëm wat geet et am Film?
D'Galia lieft zu Paräis. Wéi hat een Dag laanscht d'Seine trëppelt rett hat eng jonk Fra déi sech an d'Waasser gehäit huet…

## Um Spaweck
* De Film op der IMDb
Des pissenlits par la racine

** Des pissenlits par la racine** ass e franséisch-italieenesche Film vum Georges Lautner aus dem Joer 1964 nom Roman *Y'avait un macchabée* vum Clarence Weff.

## Ëm wat geet et am Film?
De Jérôme dee scho 5 Joer laang an engem Theaterstéck e Solo op der Bassgei spillt, fënnt de leschten Dag wou d'Stéck opgefouert gëtt, eng Läich an der Këscht vu senger Bassgei…

## Um Spaweck
Les durs à cuire

**Les durs à cuire** oder och *Les durs à cuire ou comment supprimer son prochain sans perdre l'appétit* ass e franséische Film vum Jack Pinoteau aus dem Joer 1964 nom Roman *Dans mon joli pavillon* vum Michel Lebrun.

## Ëm wat geet et am Film?
De Germain, en Theaterauteur, ass sech es sécher: ee probéiert, hien aus dem Wee ue bréngen. E chargéiert e Privatdetektiv fir erauszefanne wien, well en huet der direkt méi am Verdacht...

## Um Spaweck
* De Film op der IMDb
Andrej Gorbachev

Den **Andrej Gorbachev** , gebuer als **Andrei Gorbatschow** (ru: Андрей Горбачёв) de 6. September 1958, ass e russesche Volleyballtrainer, deen zu Lëtzebuerg schafft.

Vun 2006 bis 2014 war de Gorbachev den Haapttrainer vun der lëtzebuergescher Dammevolleyballnationalekipp. Am Joer 2014 huet hien de CHEV Volleyball Dikrech trainéiert.

Vun 2016 un ass den Andrej Gorbachev den Haapttrainer vun der Lëtzebuerger Härebeachvolleyballnationalekipp.
Les bons vivants

** Les bons vivants** ass e franséischen Episodefilm vum Gilles Grangier a Georges Lautner aus dem Joer 1965.

## Ëm wat geet et am Film?
De Film besteet aus dräi Episoden:
#### 1: La fermeture
#### 2: Le procès
#### 3: Les bons vivants

## Um Spaweck
Ostsudanesesch Savann

D**'Ostsudanesesch [[Savann]]** ass eng Ekoregioun an Zentral- an Ostafrika mat engem waarmen, dréchenen an tropesche Klima. Si ass den Ostdeel vun der Sudanescher Savann a läit am Oste vum breete Savannestreech, ëstlech vum Kameruner Grasland.

D'Reensaison ass vun Abrëll bis Oktober. D'Ekoregioun ass wéinst hirer räicher Flora bekannt.

## Kuckt och
* Sudanesch Savann
** Westsudanesesch Savann
Aweil

**Aweil** ass eng Stad am Norde vum Südsudan. Et ass d'Haaptstad vum Bundesstaat Aweil a vum Aweil Centre County, an déi siwentgréisst Stad am Land.

Se huet 59.217 Awunner (Stand: 22. Abrëll 2008).

## Um Spaweck